stanford-oval/wikipedia huggingface dataset:
Gabriel Carlsson

| Gabriel Carlsson |
| --- | --- |

Henkilötiedot
Syntynyt: 2. tammikuuta 1997 (ikä 27) Örebro, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  195 cm
Paino:  92 kg
Seura
Seura:  EV Zug
Sarja:  National League
Pelaajaura
Pääsarjaura:  2015–
Aik. seurat:  Linköpings HC (SHL) Columbus Blue Jackets (NHL) Cleveland Monsters (AHL) Washington Capitals (NHL) Hershey Bears (AHL) Växjö Lakers HC (SHL)
NHL-varaus:  29. varaus, 2015 Columbus Blue Jackets
Anders Gabriel Carlsson (s. 2. tammikuuta 1997 Örebro, Ruotsi) on ruotsalainen jääkiekkopuolustaja, joka pelaa Sveitsin pääsarjassa National League-joukkue EV Zugissa. Washington Capitals varasi hänet ensimmäisellä kierroksella 29. pelaajana NHL:n varaustilaisuudessa 2015. Elite Prospects -sivuston mukaan Carlsson on isokokoinen puolustava puolustaja, jonka vahvuuksiin kuuluu pelinavaaminen, pelikäsitys, liike ja alivoimapelaaminen. Hän ei ole kovin hyvä hyökkäyspäässä, eikä tee paljon tehopisteitä, vaikka Carlssonilla on potentiaalia kehittyä sillä osa-alueella.
Ura > Seuraura

Carlsson on Örebro HK:n kasvatti. Hän toimi kaudella 2012–2013 seuran U16-junioreiden kapteenina. Carlsson siirtyi seuraavaksi kaudeksi 2013–2014 Linköpings HC:n J18-junioreihin. Hän oli J18 Elitissä Linköpingin tehokkain puolustaja tehoilla 2+12=14 ja Carlsson jakoi joukkueen sisäisen tehotilaston voiton Philip Rondahlin kanssa lukemalla +31. Hän voitti kauden päätteeksi J18 Allsvenskanin hopeaa.
Kaudella 2014–2015 Carlsson debytoi Linköpingin SHL-joukkueessa, jonka vakiokokoonpanoon hän nousi loppukaudesta. Carlsson teki SHL-debyyttinsä 20. helmikuuta 2015 MODO:a vastaan. Hän pelasi kauden aikana kaikkiaan seitsemän runkosarjaottelua tehden kaksi syöttöpistettä sekä kymmenen playoff-ottelua tehden yhden syöttöpisteen. Carlsson pelasi samalla kaudella myös Linköpingin J20-junioreissa voittaen J20 SuperElitin pronssia sekä J18-junioreissa tulleen valituksi J18 Allsvenskanin parhaaksi puolustajaksi. Huhtikuussa 2015 hän teki kaksivuotisen SHL-sopimuksen Linköpingin kanssa.
Columbus Blue Jackets varasi Carlssonin ensimmäisellä kierroksella 29. pelaajana NHL:n varaustilaisuudessa 2015. Varsinaisella SHL:n tulokaskaudellaan 2015–2016 hän teki 45 runkosarja- ja kuudessa playoff-ottelussa tehot 1+8=9. Carlsson teki ensimmäisen SHL-maalinsa 29. lokakuuta 2015 Djurgårdens IF:ää vastaan. Huhtikuussa 2016 hän teki kolmivuotisen tulokassopimuksen Blue Jacketsin kanssa. Carlsson siirtyi kaudeksi 2016–2017 vielä lainalle Linköpingiin.
SHL-kauden päätyttyä, maaliskuun 2017 lopulla Carlsson siirtyi amatööritry-out -sopimuksella AHL-joukkue Cleveland Monstersin vahvuuteen. Carlsson pelasi siellä kolme runkosarjaottelua tehden yhden syöttöpisteen, kunnes hänet nostettiin Blue Jacketsin NHL-joukkueeseen. Carlsson teki NHL-debyyttinsä runkosarjan toiseksi viimeisellä kierroksella 8. huhtikuuta 2017 vieraissa Philadelphia Flyersia vastaan. Hän sai ottelussa jääaikaa 19.15 minuuttia. Carlsson keräsi kuitenkin myös varsin heikon teholukeman –3. Hän pelasi loppukaudella 2016–2017 NHL:ssä kaikkiaan kaksi runkosarja- ja viisi playoff-ottelua ilman tehopisteitä.
Syksyn 2017 harjoitusleirin päätteeksi Carlsson otti paikan Blue Jacketsin NHL-kauden 2017–2018 avauskokoonpanosta.
Ura > Maajoukkueura

Carlsson pelasi alle 20-vuotiaiden MM-kilpailuissa vuosina 2016 ja 2017 sekä alle 18-vuotiaiden MM-kilpailuissa vuonna 2015. Hän pelasi myös alle 18-vuotiaiden Ivan Hlinkan muistoturnauksessa vuonna 2014. Carlsson pelasi myös World U-17 Hockey Challengessa vuonna 2014. Yhteensä hän on pelannut sekä 31 nuorten että poikien maaottelua.
Muuta

Carlssonin isoveli Gustav pelaa puolustajana Hockeyettan-joukkue HC Dalenissa.
Giovanni Verga

Giovanni Verga
Giovanni Verga (2. syyskuuta 1840 Catania, Sisilia, Italia – 27. tammikuuta 1922 Catania, Sisilia, Italia) oli italialainen kirjailija, joka kuvaa teoksissaan sisilialaista elämää.
Verga on Alessandro Manzonin ohella merkittävimpiä 1800-luvun italialaisia kirjailijoita. Hän piti esikuvanaan Emile Zola'ta
Verga oli kirjoilla Catanian yliopistossa lukemassa lakia mutta käytti isältään saadut opiskelurahat ensimmäisen kirjansa julkaisemiseen.[lähde? ] Verga kirjoitti aluksi historiallisia romaaneja. Ensimmäiset teoksensa hän kirjoitti Sisiliassa, josta hän muutti 1869 Firenzeen ja myöhemmin Milanoon, jossa pääosa tuotannosta syntyi. Vuodesta 1874 alkaen hän kirjoitti urbaanien rakkauskertomusten sijasta Sisilian köyhälistön elämästä ja pyrki kirjoittaessaan objektiivisuuteen. Tässä hän edustaa Italian verismiä tyypillisimmillään.
Vergan kuuluisin teos on novelli "Cavalleria rusticana" kokoelmassa Vita dei campi. Pietro Mascagni on säveltänyt sen pohjalta oopperan Cavalleria Rusticana. Luchino Viscontin elokuva La terra trema (1948, suom. Maa järisee) perustuu Vergan romaaniin I Malavoglia, jonka oli tarkoitus aloittaa romaanisarja I vinti, mutta sen kolmas osa jäi kesken. Toinen osa on Mastro Don Gesualdo (1899) ja kesken jäänyt kolmas La duchessa di Leyra.
Verga muutti vuonna 1894 takaisin Sisiliaan kotitaloonsa, jossa hän kuoli aivoveritulppaan vuonna 1922.[lähde? ]
Suomennetut teokset

Malavoglian suku.  (I Malavoglia, 1881)  Suomentanut Tauno Nurmela. Alkulauseen kirjoittanut Roberto Wis. Helsinki:  WSOY, 1953.
Cavalleria rusticana ja muita sisilialaisnovelleja . (Vita dei campi ) Suomentanut Juuso Kortelainen. Helsinki: Impromptu Kustannus, 2019.
Haaveilua
Paimenpoika Jeli
Rosso Malpelo
Cavalleria rusticana
Naarassusi
Gramignan rakastajatar
Pyhimysten sota
Kattilanrämä
Antologiassa Nuori Itaalia, suom. Hanna Andersin, Otava, 1893 kolme Vergan novellia: Rakkautta, Rosso Malpelo ja Yksinkertainen juttu
Aiheesta muualla

Kuvia tai muita tiedostoja aiheesta Giovanni Verga Wikimedia Commonsissa
Gianna Terribili-Gonzales

Gianna Terribili-Gonzales elokuvassa Alì Babà.
Gianna Terribili-Gonzales (oikealta nimeltään Giovanna Terribili, 5. maaliskuuta 1882 Marino – 10. joulukuuta 1940 Rooma) oli italialainen näyttelijä.
Terribili-Gonzales oli varhaisen italialaisen mykkäelokuvan suurin diiva. Hän aloitti näyttelijänuransa vuonna 1908 ja sai kansainvälistä mainetta rooleistaan Enrico Guazzonin Cinesillä ohjaamissa elokuvissa Marcantonio e Cleopatra ja La Gerusalemme liberata (molemmat 1913). Scuola d’eroin (1914) jälkeen Terribili-Gonzales riitautui Guazzonin kanssa ja perusti oman tuotantoyhtiön, joka ei menestynyt. Tyyliltään yliampuva näyttelijä vetäytyi alalta italialaisen elokuvan lamavuosina 1920-luvun alussa. Hän meni naimisiin ja sai viisi lasta.
Elokuvia

Alì Babà, 1911
Messalina, 1923
Aiheesta muualla

Internet Movie Database: Gianna Terribili-Gonzales (englanniksi)
Henna Kytösalmi

Henna Kytösalmi (s. 10. heinäkuuta 1982 Vaasa) on suomalainen pesäpalloilija.
Kytösalmi edusti Superpesiksessä Lappeenrannan Pesä Ysejä ja Jyväskylän Kirittäriä. Kytösalmen kasvattajaseura on Imatran Pallo-Veikot. Kytösalmi saavutti kaksi SM-hopeaa kaudella 2006 ja kaudella 2012 ja yhden SM-pronssin kaudella 2007. Kaudella 2010 Kytösalmi voitti Kultaisen mailan. Kytösalmi pelasi yhdeksän Itä-Länsi-ottelua vuosina 2003, 2005, 2006, 2007, 2008, 2010, 2011, 2012 ja 2013. Kytösalmi pelasi ulkokentällä kopparina. Kytösalmi pelasi 250 Superpesiksen runkosarjan ottelua, joissa hän löi 21 kunnaria ja 284 tavallista juoksua, toi 260 juoksua ja keräsi 1 211 kärkilyöntipistettä. Kytösalmi pelasi 103 Superpesiksen ylemmän loppusarjan ottelua, joissa hän löi kaksi kunnaria ja 59 tavallista juoksua, toi 82 juoksua ja keräsi 477 kärkilyöntipistettä. Kytösalmi pelasi seitsemän Superpesiksen alemman loppusarjan ottelua, joissa hän löi kaksi kunnaria ja kymmenen tavallista juoksua, toi neljä juoksua ja keräsi 27 kätkilyöntipistettä.
Hemiektos

Hemiektos (m.kreik. ἡμίεκτος, hēmiektos) oli antiikin kreikkalainen pinta-alamitta, nimensä mukaisesti ”puolikas hektos”. Se vastasi 833+1⁄3 pusta eli neliöjalkaa tai kahdestoistaosaa plethronista, nykymitoissa noin 72,87 neliömetriä.
Muuntotaulukko

Muuntotaulukko, kun perusyksikkönä käytetään vanhaa attikalaista jalkaa (29,57 cm):
| Mittayksikkö (y) | Muuntokerroin (x)> 1 hēmiektos = x × y | Muuntokerroin (x)> 1y = x × hēmiektos |
| --- | --- | --- |
Kreikkalaiset
| – pūs (neliöjalka) | 833+1⁄3 pusta | 3⁄2500 hemiektosta |
| – heksapodēs | 23+4⁄27 heksapodesta | 27⁄625 hemiektosta |
| – akaina |  8+1⁄3 akainaa | 3⁄25 hemiektosta |
| – hektos | 1⁄2 hektosta | 2 hemiektosta |
| – plethron |  1⁄12 plethronia | 12 hemiektosta |
Kansainväliset (SI)
| – neliömetri | 72,87 m² | 0,01 hemiektosta |
| – hehtaari | 0,01 ha | 137,17 hemiektosta |
Brittiläiset
| – neliöjalka | 784,37 sq ft | 0,001 hemiektosta |
| – neliöjaardi | 87,15 sq yd | 0,01 hemiektosta |
| – eekkeri | 0,02 ac | 55,56 hemiektosta |
Godfrey de Rozario

Godfrey de Rozario (s. 13. syyskuuta 1946 Ahmadabad) on intialainen roomalaiskatolinen piispa ja jesuiitta. Hänet vihittiin papiksi 22. huhtikuuta 1978 ja nimitettiin Barodan hiippakunnan johtoon 29. elokuuta 1997. Piispaksi vihkiminen seurasi 28. joulukuuta. Pääkonsekraattorina toimi Simon Ignatius Pimenta, jota avustivat Ivan Dias ja Francis Leo Braganza.
Hirsilän työväentalo Harjula

| Harjula> Hirsilän työväentalo |
| --- | --- |
 Hirsilän työväenyhdistyksen talo.
Sijainti:  Hirsilä, Orivesi
Valmistumisvuosi:  1915
Rakennuttaja:  Hirsilän Työväenyhdistys ry
Omistaja:  Hirsilän Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Hirsilän työväentalo Harjula on Oriveden kaupungin Hirsilän kylässä sijaitseva työväentalo.
Historiaa

Hirsilän työväenyhdistys perustettiin vuonna 1906. Mukana oli sekä Hirsilän että Onnistaipaleen kylien asukkaita, ja yhdistyksen nimeksi tuli Onnistaipaleen työväenyhdistys. Ensimmäisenä toimintavuonna yhdistyksessä oli jäseniä 69. Yhdistys vuokrasi tontin jo vuonna 1907, mutta rakennustarpeiden saaminen osoittautui hankalaksi, ja lopulta tämä ensimmäinen talohanke kuivui kokoon. Kun Hirsilän kenkätehdas perustettiin vuonna 1911, yhdistyksen toiminta alkoi painottua enemmän Hirsilään. Jäsenmäärä myös kasvoi, kun tehtaan työläisiä liittyi yhdistykseen. Työväentalo valmistui vuonna 1915, ja samana vuonna yhdistyksen nimi vaihdettiin Hirsilän työväenyhdistykseksi. Talo osoittautui kuitenkin ahtaaksi lähes heti, ja vuonna 1917 valmistui lisärakennus. Sisällissodan jälkeen talo oli takavarikossa, ja se saatiin takaisin kesällä 1919. Taloa kunnostettiin tällöin muun muassa maalaamalla.
Talo oli ainakin vuonna 2015 edelleen käytössä, ja siellä järjestettiin Hirsilän Pyrkivän juniorien vapputapahtuma. Talon omistaa ilmeisesti yhä (2023) Hirsilän työväenyhdistys ry.
Toimintaa työväentalolla

1920-luvun alussa talolla toimi aktiivisesti muun muassa soittokunta, laulukuoro, näytelmäseura ja kirjasto. 1930-luvun alussa toimijoina mainittiin myös sosialidemokraattinen työläisnuoriso-osasto, opintokerho sekä voimistelu- ja urheiluseura Hirsilän Pyrkivä. Vuonna 1931 järjestetyissä yhdistyksen 25-vuotisjuhlissa esiintyivät Hirsilän ja Korkeakosken torvisoittokunnat, ja lisäksi ohjelmassa oli muun muassa kuorolaulua, kansantanssia, näytelmä sekä tanssia orkesteri Rytmin säestyksellä.
Gogol Bordello

| Gogol Bordello |
| --- | --- |

 Gogol Bordello esiintymässä vuonna 2005.
Tiedot
Toiminnassa:  1996–
Tyylilaji:  folkpunk
Kotipaikka:  New York, Yhdysvallat
Laulukieli:  englanti
Jäsenet:  Eugene Hütz, laulu, akustinen kitara   Eliot Ferguson, rummut, taustalaulu   Oren Kaplan, kitara, taustalaulu   Sergei Rjabtsev, viulu, taustalaulu   Yury Lemeshev, harmonikka, taustalaulu   Pamela Jintana Racine, lyömäsoittimet, taustalaulu   Elizabeth Sun, lyömäsoittimet, taustalaulu   Thomas Gobena, basso, taustalaulu  
Levy-yhtiö:  SideOneDummy Records, 2005–   Rubric Records, 1999–2005  
Aiheesta muualla
www.gogolbordello.com
Gogol Bordello on newyorkilainen folkpunk-yhtye. Gogol Bordello luonnehtii musiikkiaan Gypsypunkiksi. Useat yhtyeen jäsenistä ovat Itä-Euroopasta lähtöisin olevia siirtolaisia. Yhtye perustettiin vuonna 1996 ja sen ensimmäinen single julkaistiin vuonna 1999.
Yhtyeen johtohahmona toimii ukrainalaissyntyinen Eugene Hütz.
Diskografia > Albumit

Voi-La Intruder (1999)
Multi Kontra Culti vs. Irony (2002)
Gypsy Punks: Underdog World Strike (2005)
Super Taranta! (2007)
Trans-Continental Hustle (2010)
Pura Vida Conspiracy (2013)
Seekers and Finders (2017)
Diskografia > EP:t

East Infection (2005)
Diskografia > Kokoelmat

Punk Rock Strike Vol. 4 (2003)
2005 Warped Tour Compilation (2005)
2006 Warped Tour Compilation (2006)
Gypsy Beats and Balkan Bangers (2006)
The Rough Guide to Planet Rock (2006)
2007 Warped Tour Compilation (2007)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen kotisivut (englanniksi)
Gogol Bordello Myspacessa (englanniksi)
Hodalenin kirkko

| Hodalenin kirkko Hodalen kirke |
| --- | --- |

Sijainti:  Tolga, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1934
Materiaali:  puu
Istumapaikkoja:  120
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hodalenin kirkko (norj. Hodalen kirke) on Tolgan kunnassa Innlandetin läänissä Norjassa sijaitseva puinen pitkäkirkko vuodelta 1934.
Kuvia

Saarnastuoli
Aiheesta muualla

Kuvia tai muita tiedostoja aiheesta Hodalenin kirkko Wikimedia Commonsissa
Henna Lindholm

| Henna Lindholm |
| --- | --- |
 Henna Lindholm ja Ossi Kanervo.
Henkilötiedot
Syntynyt: 4. toukokuuta 1989 (ikä 35) Helsinki, Suomi
Kansalaisuus:   Suomi
Taitoluistelija
Pituus:  163 cm
Valmentaja(t):  Maurizio Margaglio
Koreografi(t):  Maurizio Margaglio Marina Zueva
Luisteluseura:  Helsingin luistelijat
Aloittanut:  1993
Henna Lindholm (s. 4. toukokuuta 1989 Helsinki) on suomalainen jäätanssija. Hänen parinsa oli Ossi Kanervo. Lindholm edusti Helsingin luistelijoita. Heidän valmentajanaan toimi Maurizio Margaglio. Lindholm ja Kanervo voittivat kolme Suomen-mestaruutta vuosina 2011, 2012 ja 2014. He osallistuivat kaksiin MM-kilpailuihin. Vuonna 2012 he voittivat Pohjoismaiden mestaruuden ja vuonna 2014 Bavarian Open -pronssia.
Lindholm ja Kanervo lopettivat luistelu-uransa keväällä 2015.
Godfrey Igwebuike Onah

Godfrey Igwebuike Onah (s. 18. elokuuta 1956) on nigerialainen roomalaiskatolinen piispa. Hänet vihittiin papiksi Enugun hiippakuntaan 28. heinäkuuta 1984 ja inkardinoitiin Nsukkan hiippakuntaan 19. marraskuuta 1990. Hänet nimitettiin 13. huhtikuuta 2013 Nsukkan hiippakunnan johtoon, ja piispaksi vihkiminen seurasi 4. heinäkuuta. Pääkonsekraattorina toimi John Onaiyekan.
Godfrey Thomson

Godfrey Hilton Thomson (1881–1955) oli brittiläinen psykologi. Hän oli yksi Euroopan huomattavimmista lahjakkuudentutkimuksen teorioiden ja menetelmien kehittäjistä. Vuosina 1925–1951 hän oli kasvatusopin professori Edinburghissä.
Galax (Virginia)

| Galax |
| --- | --- |
 Galaxin keskustaa.

Valtio:  Yhdysvallat
Osavaltio:   Virginia
Piirikunta:  Galax ei kuulu piirikuntaan
Pinta-ala:  
 – Kokonaispinta-ala:  21,44 km²
 – Josta vettä:  0,11 km² 
Väkiluku (2010):  7 042
Aikavyöhyke:  UTC-5 (kesäaika UTC-4)
 
 Kaupungin kotisivut 
Infobox OKVirheellinen NIMI-arvo: 
Galax on itsenäinen kaupunki Virginian osavaltiossa Yhdysvalloissa. Sen väkiluku oli vuoden 2010 väestönlaskennassa 7 042. Kunta sai kaupunkioikeudet vuonna 1953. Willie Greene toimii Galaxin pormestarina.
Kuvia kaupungista

Galaxin keskusta.
Metodistikirkko.
W. Harold Snead Public Safety Building.
Aiheesta muualla

Kuvia tai muita tiedostoja aiheesta Galax (Virginia) Wikimedia Commonsissa
Gianna Maria Canale

Gianna Maria Canale elokuvassa I vampiri.
Gianna Maria Canale (12. syyskuuta 1927 – 13. helmikuuta 2009) oli italialainen näyttelijä.
Canale syntyi Reggio di Calabriassa ja sijoittui toiseksi vuoden 1947 Miss Italia -kilpailussa. Hänen tunnetuimpiin elokuvarooleihinsa kuuluu osa elokuvassa I vampiri (1957). Sen ohjaajana toimi Riccardo Freda, joka oli näyttelijättären aviomies kuolemaansa, aina vuoteen 1999 saakka.
Canale ja Freda menivät naimisiin Brasiliassa, jossa pari asui lyhyesti. Canale vetäytyi elokuva-alalta vuonna 1964.
Elokuvia

Voittamaton Herkules, 1958
Maciste contro il vampiro, 1961
Il conquistatore di Corinto, 1961
Spartacuksen poika, 1962
Il leone di San Marco, 1963
Aiheesta muualla

Gianna Maria Canale Internet Movie Databasessa. (englanniksi)
Hodge

Hodge (/hɒdʒ/) on englanninkielinen sukunimi. Sen alkuperä on todennäköisesti nimi Hogge, joka oli keskienglannissa lempinimi Rogerille. Se saattaa viitata myös keskienglannin sanoihin hog ja hogge, jotka tarkoittavat sikaa. Vuonna 2023 Suomen väestötietojärjestelmässä oli yhteensä 17 elävää Hodge-nimistä henkilöä.
Tunnettuja Hodge-nimisiä

Aldis Hodge (s. 1986), yhdysvaltalainen näyttelijä
Chad Hodge (s. 1977), yhdysvaltalainen käsikirjoittaja ja tuottaja
Ken Hodge (s. 1944), kanadalainen jääkiekkoilija
Luke Hodge (s. 1984), australialainen australialaisen jalkapallon pelaaja
Patricia Hodge (s. 1946), englantilainen näyttelijä
Percy Hodge (1890–1967), brittiläinen estejuoksija
Steve Hodge (s. 1962), englantilainen jalkapalloilija ja valmentaja
Kuvitteellisia Hodge-nimisiä

Bree Van de Kamp, ent. Hodge, hahmo yhdysvaltalaisessa televisiosarjassa Täydelliset naiset
Hillitön hotelli

| Hillitön hotelli> Zombie Hotel |
| --- | --- |
Tyyli:  animaatio
Luoja(t):  Jan Van Rijsselberge
Alkuperämaa:   Irlanti  Ranska
Verkko:   CBBC  ABC3  TG4 Cúla 4  Starz Kids & Family  Yle TV2  Yle Areena
Esitetty:   2005 – 2007  2006 – 2007
Tuotantokausia:  1
Jaksoja:  26
Ikäraja:   / 
Sisältömerkintä:   
Tuotanto
Tuotantoyhtiö(t):  Gaumont Animation
Aiheesta muualla
IMDb
Hillitön hotelli (engl. Zombie Hotel) on irlantilais-ranskalainen animaatiosarja, jonka on luonut Jan Van Rijsselberge.
Suomessa sarjaa esitettiin Yle TV2 -kanavalla suomenkielisellä dubbauksella. Ensimmäisen kerran sarjaa esitettiin Suomessa 27. toukokuuta 2006.
Jaksot

| # | Nimi | Suomen ensiesitys | Ikäraja ja sisältömerkintä |
| --- | --- | --- | --- |
| 1 | Ensimmäinen päivä | 27.5.2006 |   |
| 2 | Rakkautta ilmassa | 3.6.2006 |   |
| 3 | Putkipulmia | 10.6.2006 |   |
| 4 | Zombien kunnia | 17.6.2006 |  |
| 5 | Karmea kakara | 24.6.2006 |   |
| 6 | Sekaisin zombeista | 1.7.2006 |   |
| 7 | Zombiennustaja | 8.7.2006 |   |
| 8 | Onnelliset ihmiset | 15.7.2006 |   |
| 9 | Tyttöpulmia | 22.7.2006 |   |
| 10 | Epäreilua! | 29.7.2006 |   |
| 11 | Kalmattaren kuolemapäivä | 5.8.2006 |  |
| 12 | Mato mörkönä | 5.8.2006 |   |
| 13 | Kuolettavan trendikäs | 19.8.2006 |   |
| 14 | Lisko vapaalla jalalla | 26.8.2006 |  |
| 15 | Monta lusikkaa sopassa | 2.9.2006 |  |
| 16 | Noidutut | 26.5.2007 |  |
| 17 | Tarkastaja Mato | 2.6.2007 |  |
| 18 | Vaihto-oppilaat | 9.6.2007 |   |
| 19 | Elokuvahullut | 16.6.2007 |  |
| 20 | Väärä Af | 23.6.2007 |   |
| 21 | Lapsenvahtien yö | 30.6.2007 |  |
| 22 | Taidenukke | 7.7.2007 |   |
| 23 | Keppiä ja porkkanaa | 14.7.2007 |   |
| 24 | Zombin paras ystävä | 21.7.2007 |   |
| 25 | Halikuume | 28.7.2007 |  |
| 26 | Luokkakokous | 4.8.2007 |   |
Äänirooleissa > Suomenkielisen version ääninäyttelijät

| 0 | 1 | 2 |
| --- | --- | --- |
|  Mirjami Heikkinen  | … |  Toukka, Liisa, sivuäänet   |
|  Hannamaija Nikander  | … |  Mato, sivuäänet   |
|  Elise Langenoja  | … |  Sami, neiti Kalla, sivuäänet   |
|  Arto Nieminen  | … |  Viljo, Raimo, rehtori Into, sivuäänet   |
|  Joonas Suominen  | … |  Pekka, Rami Piste, Paavo, Esa, sivuäänet   |
|  Katja Sirkiä  | … |  Kalmatar, opettaja Harjanne, Riitta Pilkku, sivuäänet   |
|  Bruno Lähteenmäki  | … |  Yrjänä, Pasi, sivuäänet   |
|  Pauli Virta  | … |  Eversti, Seppo, sivuäänet   |
|  Ossi Ahlapuro  | … |  Kalmio, sivuäänet   |
|  Kari Tamminen  | … |  kokki, Tauno, sivuäänet   |
|  Jari Salo  | … |  J.R., sivuäänet   |
|  Jari Viitanen  | … |  setä Af, sivuäänet   |
|  Markus Blom  | … |  Aatos, sivuäänet   |
|  Arttu Ala-Jokimäki  | … |  sivuäänet   |
|  Tiina Bergström  | … |  sivuäänet   |
Äänirooleissa > Suomenkielinen toteutus

käännös: Jari Siltakoski
ohjaus: Bruno Lähteenmäki
äänitys: Oy PVP-Voice Ab
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Zombie Hotel
Käännös suomeksi
Gliwice Arena

| Gliwice Arena |
| --- | --- |

Rakennuksen tiedot
Sijainti:  Gliwice, Puola
Koordinaatit:  50°17′8.6″N, 18°41′9.7″E
Rakennustyöt aloitettu:  2013
Avattu:  12. toukokuuta 2018
Omistaja:  Arena Operator sp. Z o. O
Arkkitehti:  Perbo-Projekt
Katsojakapasiteetti
 13 384 (Pääareena) 3 360 (Pienempi areena) 
Lisää rakennusartikkeleitaArkkitehtuurin teemasivulla
Gliwice Arena on monitoimihalli Puolan Gliwicessä. Areenan kapasiteetti on pääareenalla 13 384 ja pienemmällä areenalla 3 360. Areenaa pidetään yhtenä Puolan suurimmista viihde- ja urheiluhalleista. Areenan rakentaminen alkoi vuonna 2013, ja se valmistui vuoden 2018 toukokuussa.
Monitoimihalli on päätapahtumapaikka vuoden 2023 Käsipallon miesten maailmanmestaruuskilpailuille. Siellä on järjestetty myös esimerkiksi Lasten Eurovision laulukilpailu 2019, lukuisia konsertteja sekä muita tapahtumia.
Aiheesta muualla

Areenan kotisivut
HMS Encounter (H10)

| HMS Encounter |
| --- | --- |
 HMS Encounter

Aluksen vaiheet
Rakentaja:  Hawthorn Leslie and Company, Hebburn
Kölinlasku:  15. maaliskuuta 1933
Laskettu vesille:  29. maaliskuuta 1934
Palveluskäyttöön:  2. marraskuuta 1934
Poistui palveluskäytöstä:  uponnut Jaavanmeren taistelussa 1. maaliskuuta 1942
Tekniset tiedot
Uppouma:  1 427,5 t (standardi) 1 971,1 t (max)
Pituus:  100,3 m
Leveys:  10,1 m
Syväys:  3,3 m
Koneteho:  38 000 hv
Nopeus:  35,5 solmua (65,7 km/h)
Miehistöä:  145
Aseistus
Aseistus:  4 × QF 4,7" Mk XII -tykkiä CP Mk XVII asennuksina 2 × nelipiippuista Vickers .50" Mk I -ilmatorjuntakonekivääriä 8 × 21" (533 mm) torpedoputkea 1 × kisko, jolla 20 syvyyspommia
HMS Encounter (viirinumero H10) oli Britannian kuninkaallisen laivaston E-luokan hävittäjä toisessa maailmansodassa.
Valmistus

Alus tilattiin 1. marraskuuta 1932 vuoden 1931 laivasto-ohjelmassa Newcastlesta Hawthorn Leslie and Companyltä, missä köli laskettiin 15. maaliskuuta 1933. Alus laskettiin vesille 29. maaliskuuta 1934 ja otettiin palvelukseen 2. marraskuuta 1934. Valmistuskustannukset olivat 252 250 puntaa ilman Amiraliteetin toimittamia ase- ja viestijärjestelmiä.